ВЪЗЛОЖИТЕЛ: НУ „Васил Левски“
ИЗПЪЛНИТЕЛ: ...............................

ПРОЕКТ НА ДОГОВОР 

за изпълнение на
 поръчка с предмет: „Приготвяне и доставка на основна закуска за учениците от I до IV клас“ в НУ „Васил Левски“

Днес, ........12.2025 г., в гр. Варна, между:
Възложителят – НУ „Васил Левски” – ВАРНА, със седалище и адрес на управление: гр. Варна, ул. „Места” №27, БУЛСТАТ 000081276, представлявано от Стела Петрова Христова-Колева, в качеството ѝ на Директор и Нели Трифонова Цекова, в качеството ѝ на Главен счетоводител, от една страна
и
Изпълнителят –................................., със седалище и адрес на управление:
....................................................................................... ЕИК:............................, представлявано от ........................................................, в качеството ѝ/му на управител,

На основание чл. 20, ал. 4, т. 2 – услуги по Приложение № 2 от Закона за обществени поръчки (ЗОП) и във връзка с покана за предоставяне на оферти № 045/09.12.2025 г. и протокол от работата на комисия, назначена със заповед РД–07–181/09.12.2025 г., утвърден от Директора на НУ „Васил Левски“, се сключи настоящият договор, с който страните по него се споразумяха за следното:

I. ПРЕДМЕТ НА ДОГОВОРА

Чл. 1. (1) Възложителят възлага, а Изпълнителят приема да приготвя и доставя основна закуска за учениците от І до ІV клас в НУ „Васил Левски” – гр. Варна, съгласно предоставени от Изпълнителя примерен асортимент и седмично меню, неразделна част от настоящия договор.
(2) При изпълнение на договора следва да се извършва приготвяне и доставяне на храна, която да отговаря на изискванията на Наредба № 37/21.07.2009 на Министерство на здравеопазването за здравословното хранене на учениците, Наредба № 2 от 20 януари 2021 г. за специфичните изисквания към безопасността и качеството на храните, предлагани в детските заведения, училищните столове и обектите за търговия на дребно на територията на училищата и на детските заведения, Наредба №23/19.07.2005 г. за физиологичните норми за хранене на населението на Министерство на здравеопазването; Наредба № 1 за хигиената на храните от 26.01.2016 на Министерство на земеделието и храните. Доставяната храна ще бъде приготвяна, съгласно Сборника рецепти за ученическото столово хранене, издателство Техника, 2012год., одобрен с писмо №74-01-73/28.06.2012год. на МЗ и ще спазваме изискванията за съответната възрастова група на учениците. Вложените продукти ще отговарят на изискванията, установени в Закона за храните и свързаните с него подзаконови нормативни актове, при спазване на добрата производствена и хигиенна практика, като продуктите от животински произход ще са снабдени със сертификат за качество от РЗИ.
(3) Изпълнителят е длъжен да изпълни предмета на договора, съгласно изискванията, посочени в Техническата спецификация на Възложителя, Техническото предложение и Ценовото предложение на Изпълнителя, представляващи неразделна част от настоящия Договор.
Чл. 2. (1) Доставките се осъществяват периодично от Изпълнителя, като количеството на доставените на закуска и/или плод, и/или мляко/чай, включително млечнокисели продукти се определя ежедневно, в зависимост от заявения от Възложителя брой закуски за присъстващите деца и ученици на адрес: гр. Варна, ул. „Места“ № 27 между 6:30 – 8:00 часа.
(2) Доставянето на основните закуски следва да се извършва от Изпълнителя всеки присъствен учебен ден до изтичането на срока по договора. Количеството доставяни закуски ще бъде в зависимост от нуждите на НУ „Васил Левски“ през периода на изпълнение на договора.
	Чл. 3. Контролът по изпълнение на договора от страна на Възложителя ще се осъществява от Директора на НУ “Васил Левски”.


II. СРОК НА ДОГОВОРА И МЯСТО НА ИЗПЪЛНЕНИЕ

	Чл. 4. (1) Срок на договора - Договорът влиза в сила от датата на неговото сключване до 31.12.2026 г. или до достигане на финансовия ресурс, в зависимост от това кое от двете обстоятелства настъпи първо.
(2) Начин на възлагането: Доставките се извършват по предварителна заявка на адрес: гр. Варна, ул. „ Места ”  № 27  между 6:15 – 8:00 часа. Храната се предава на лице, определено от Възложителя в столовата на НУ „Васил Левски“ гр. Варна.
(3) Изпълнителят приготвя храната, предмет на настоящия договор и доставя същата на адрес: гр. Варна, ул. „Места”  №27 между 6:15 – 8:00 часа.

III. ЦЕНИ И НАЧИН НА ПЛАЩАНЕ

[bookmark: _GoBack]	Чл. 5. (1) Общата стойност на възложената с настоящия договор доставка е до 68 000,40 лв. (шестдесет и седем хиляди седемстотин осемдесет и два лева) 
без включен и се формира на база на 331 броя ученици (247 броя закуски на ден за 156 броя учебни дни + 84 броя закуски на ден за 164 броя учебни дни), попадащи в обхвата на програмата. 
(2) Цена за доставка на 1 (един) брой закуска - .................. (.......................................................................................................) без вкл. ДДС. 
(3) Цената по ал. 2 включва всички разходи по приготвяне на храната, транспортни разходи, опаковка и всички допълнителни разходи, свързани с доставката на хранителните продукти, съгласно Ценовото предложение на Изпълнителя.
(4) Цената по ал.2 е фиксирана за времето на изпълнение на Договора и не подлежи на промяна.
(5) Възложителят изготвя справка за броя на обхванатите ученици за 2026 година, като доставките се извършват, съгласно актуализирания брой ученици.
Чл. 6. (1) Отчитането/приемането на дейностите, предмет на поръчката ще се извършва въз основа на: изготвена и подписана заявка от Възложителя, надлежно издадена фактура /оригинал/ и двустранно подписан приемо–предавателен протокол между Възложителя и Изпълнителя, придружен с отчетна карта, в която се удостоверява броя на учениците по класове и общо, броя на учебните дни в месеца и броя на доставените закуски.
(2) Заплащането ще се извършва: по банков път стойността на действително извършените доставки след представяне на:
- в срок до 3-то число на месеца, следващ отчетния се представя оригинална фактура,надлежно изготвена и издадена от Изпълнителя, във връзка с направена от страна на Възложителя заявка и съобразена с посочената единична цена в ценовото предложение на избрания за Изпълнител;
- двустранно подписан протокол за извършената доставка, придружен с отчетна карта, в която се удостоверява броят на учениците по класове и общо, броят на учебните дни в месеца и броят на доставените закуска и/илиплод, и/или мляко/чай, включително млечнокисели продукти;
- към фактурата се представя от Изпълнителя и месечна справка за реално извършените доставки;
(3) Плащането ще се извършва от страна на Възложителя по банков път в срок до 10-то число на месеца, следващ отчетния, по банкова сметка на изпълнителя.
(4) Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ: 
Банка: ............................................
BIC: ................................	
IBAN:	..............................
Изпълнителят е длъжен да уведомява писмено Възложителя за всички последващи промени на банковата му сметка в срок до 5 (пет) работни дни считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.
(5) За дата на плащането, се счита датата на заверяване на банковата сметка на Изпълнителя със съответната дължима сума.
(6) Финансиране за изпълнение на поръчката ще се осъществява от бюджета на НУ „Васил Левски“ за съответната година.
Чл. 7. (1) Изпълнителят транспортира храна в опаковки за еднократна употреба, които осигуряват съхранението и от вредни външни въздействия, в състояние годно за консумиране и запазват температурата и хранителните и органолептичните ѝ качества. 
(2) Пакетираните храни трябва да са поставени в кашони (касетки) и да имат указателни етикети с датата на приготвяне на храната и трайността ѝ.
(3) Изпълнителят носи пълна имуществена и неимуществена отговорност за вреди, причинени от некачествена храна.

IV. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 8. Изпълнителят има право:
1. да получи възнаграждение в размера, сроковете и при условията в настоящия договор;
2. да иска и да получава от Възложителя необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;
[bookmark: _DV_M80]Чл. 9. ал. (1) Изпълнителят се задължава:
[bookmark: _DV_M81]1. Да приготвя и доставя на Възложителя висококачествена, пълноценна и безопасна храна в съответствие с Техническата спецификация на Възложителя, както и с предвидения в предложението му грамаж и при спазване на нормативните изисквания в областта;
2. Да доставя на Възложителя закуски по предварителна заявка на адрес: гр. Варна, ул. „ Места ”  № 27  между 6:30 – 8:00 часа
3. Да предава храната на лице, посочено от Възложителя;
4. Да въведе отчетни карти за ежедневно отчитане на дейността;
5. Доставяното мляко/чай, включително млечнокисели продукти да бъде с намалена масленост (1-5% до 2% мазнини), без добавяни растителни мазнини и да бъде придружено с необходимия брой чаши за еднократна употреба;
6. Основният компонент на закуската трябва да включва разнообразни хранителни продукти и кулинарни изделия, като в рамките на една седмица да не се повтарят. 
7. Грамажът на закуските и техните компоненти да е съобразен с рецептите в „Сборник рецепти за ученическите столове и бюфети”, одобрен от Министерство на здравеопазването.
8. Всички продукти, които се влагат в закуските и/или се доставят за самостоятелна консумация, и за които съгласно Наредба № 2 от 20 януари 2021 г. за специфичните изисквания към безопасността и качеството на храните, предлагани в детските заведения, училищните столове и обектите за търговия на дребно на територията на училищата и на детските заведения, както и към храни, предлагани при организирани мероприятия за деца и ученици, се изисква да са произведени по БДС да съответстват на нормативното изискване за стандарт или еквивалент.
9. Тестените закуски да бъдат произведени в деня на консумацията, а сандвичите не по-късно от 12 часа преди предлагането им за консумация, като до този момент могат да бъдат съхранявани в хладилни условия при температура + 4º С, + 2º С.
10. Предлаганите млечнокисели продукти да се съхраняват до консумацията в охладено състояние, но да се предлагат при температура не по-ниска от 10ºС.
11. Плодовете и зеленчуците да отговарят на изискванията за качество в съответствие с изискванията на общия стандарт и специфичните стандарти за предлагане на пазара, определени в Приложение І, част А и част Б от Регламент за изпълнение (ЕС) № 543/2011.
(2) Изпълнителят е длъжен при поискване да представя сертификат за качество от РЗИ за доставените хранителни продукти от животински произход.
(3) Упълномощен представител на Изпълнителя подписва двустранен приемо-предавателен протокол, който удостоверява предаването на съответните количества храна и съответствието ѝ с уговореното качество. 
(4) Раздаването на закуските на учениците се извършва от персонал на Изпълнителя по график, утвърден със заповед на директора на НУ „Васил Левски”.
(5) До 3-то число на месеца да предава необходимите фактури и други документи за храната, доставена през предходния месец.
(6) Разходите по транспорта, опаковката и риска от погиване до мястото на доставката на хранителните стоки са за сметка на Изпълнителя.

V. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 10. Възложителят има право:
[bookmark: _DV_M94][bookmark: _DV_M96][bookmark: _DV_M97][bookmark: _DV_M98][bookmark: _DV_M99]1.  Да получи приготвените закуски, предмет на този договор в сроковете, в заявеното количество и по цени, определени в предложението на Изпълнителя, настоящия договор и в Приложение № 1 към него.
2. Да изготвя месечните менюта или да дава задължителни указания на Изпълнителя за промени в предложените от него месечни менюта, като може да променя комбинациите от храни в тях. 
Чл. 11. Възложителят се задължава:
[bookmark: _DV_M100]1. Да заплати реално доставената храна в срок и по цена, съгласно условията на настоящия договор и Приложение № 1 към него.
2. Да получи храната на уговореното място и да я прегледа.
3. Упълномощен представител на Възложителя подписва двустранен приемно-предавателен протокол, който удостоверява получаването на съответните количества храна.


VI.НЕУСТОЙКИ

Чл. 12. (1) В случай на забава на изпълнението за плащане от страна на Възложителя, той дължи на Изпълнителя неустойка в размер на 0,5% върху забавеното плащане за всеки ден забава, но общо не повече от 10 % от стойността на забавеното плащане.
(2) В случай, че в резултат на неизпълнение на някое от задълженията по настоящия договор от страна на Изпълнителя, довело до прекратяване на договора за обществена поръчка на основание чл. 17, ал. 1, т. 3, то Изпълнителят дължи на Възложителя неустойка в размер на 10% от прогнозната стойност на поръчката.
(3) Възложителят запазва правото си да търси обезщетение за вреди по общия ред, ако тяхната стойност е по-голяма от изплатените неустойки по реда на този раздел.
Чл. 13. При разваляне на Договора поради виновно неизпълнение на някоя от Страните, виновната Страна дължи неустойка в размер на 5% (пет на сто) от Стойността на Договора.
Чл. 14. Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

VII. УСЛОВИЯ ЗА ПРЕКРАТЯВАНЕ НА ДОГОВОРА

	Чл. 15. (1) Настоящият Договор се прекратява в следните случаи:
1. с изтичане на неговия срок;
2. предсрочно по взаимно съгласие на двете страни;
3. с едностранно известие от страна на Възложителя, в случай, че Изпълнителят системно извършва доставки в отклонение от предвиденото количество и качество;
4. при промени в нормативната база, свързани с предмета на договора, които водят до отпадане на неговото основание.;
5. При настъпване на невиновна невъзможност за изпълнение – непредвидено или непредотвратимо събитие от извънреден характер, възникнало след сключването на Договора („непреодолима сила“) продължила повече от 30 дни;
6. ако Изпълнителят бъде обявен в несъстоятелност;
7. при прекратяване с ликвидация на юридическото лице-изпълнител;
8. при изчерпване на финансовия ресурс по договора.
(2) Възложителят може да прекрати едностранно настоящия Договор без предизвестие с уведомление, изпратено до Изпълнителя:
1. когато Изпълнителят забави изпълнението на задължение по настоящия Договор с повече от 5 (пет) дни;
2. използва подизпълнител, без да е декларирал това в документите за участие; 
3. при отказ за извършване на доставка;
4. при виновно неизпълнение на съществено задължение по Договора от страна на Изпълнителя. 
За целите на този Договор, Страните ще считат за виновно неизпълнение на съществено задължение на Изпълнителя всеки от следните случаи: 
- когато Изпълнителят не е започнал изпълнението на доставките в срок, считано от Датата на възлагане;
- Изпълнителят е допуснал съществено отклонение от условията за изпълнение на поръчката Техническото и Ценово предложение.
- при системни (три или повече пъти) в рамките на един месец: (а) забавяне на предоставяне на доставката; и/или (б) забавяне или отказ за отстраняване на Несъответствия, констатирани по реда на Договора; и/или (в) отказ за предоставяне на доставка. 
(3) Възложителят прекратява Договора в случаите по чл.118, ал.1 от ЗОП, без да дължи обезщетение на Изпълнителя за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.
	Чл.16.Настоящият Договор може да бъде изменян или допълван от Страните при условията на чл. 116 от ЗОП.

VIII. НЕПРЕОДОЛИМА СИЛА

Чл.17. (1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.
(2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.
(3) Докато трае непреодолимата сила, изпълнението на задължението се спира.
(4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.
IX. КОНФИДЕНЦИАЛНОСТ
Чл. 18. Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

X. ДОПЪЛНИТЕЛНИ РАЗПОРЕДБИ
Чл. 19. За всички неуредени в настоящия Договор въпроси се прилага действащото българско законодателство.
Чл.  20. (1) Упълномощени представители на Страните, които могат да приемат и правят изявления по изпълнението на настоящия Договор са:

ЗА ВЪЗЛОЖИТЕЛЯ:                                                           ЗА ИЗПЪЛНИТЕЛЯ:
Галина Недева	   ..........................
телефон: 0896248356	телефон: ..........................
Email: school@nulevski.com	email: ..........................
(2) Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.
(3) Страните се задължават да се информират взаимно в тридневен срок за всяка промяна на правния си статут, адресите си на управление, телефоните и лицата, които ги представляват.
(4) Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия чл.18 се считат за валидно изпратени и получени от другата Страна.
(5) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.
Чл. 21. Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.
Чл. 22. (1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.
(2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.
Чл. 23. Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.
Чл.24. При подписването на настоящия Договор се представиха следните документи:
1. Примерен асортимент - Приложение №1;
2. Примерно седмично меню;
3. Ценово предложение на Изпълнителя.

Настоящият Договор се състави, подписа и подпечата в три еднообразни екземпляра - по един за Изпълнителя и два за Възложителя.

П О Д П И С И:

ВЪЗЛОЖИТЕЛ:                                                                ИЗПЪЛНИТЕЛ: 

НУ „Васил Левски”				....................

Директор: _________________				Управител: ___________________
                     /Стела Петрова/			  		

Гл. счетоводител: ______________
                                / Нели Цекова /


